Συντεταγμένες: 34°29′57″N 36°11′59″E﻿ / ﻿34.49917°N 36.19972°E﻿ / 34.49917; 36.19972

Το **Κυβερνείο Ακάρ** (αραβικά: محافظة ) είναι το βορειότερο κυβερνείο του Λιβάνου. Περιλαμβάνει το Νομό Ακάρ, ο οποίος με τη σειρά του υποδιαιρείται σε 121 δήμους. Η πρωτεύουσα του κυβερνείου είναι η Χάλμπα. Καλύπτει μια έκταση 788 χλμ2 και οριοθετείται από τη Μεσόγειο Θάλασσα στα δυτικά, το Βόρειο Κυβερνείο στα νότια, το Κυβερνείο Μπάαλμπεκ-Χερμέλ στα νοτιοανατολικά και τα συριακά Κυβερνεία Ταρτούς και Χομς στα βόρεια και βορειοανατολικά αντίστοιχα. Η δυτική παράκτια πεδιάδα του κυβερνείου αποτελεί τη δεύτερη μεγαλύτερη γεωργική περιοχή του Λιβάνου, μετά την Κοιλάδα Μπεκάα, ενώ στο ανατολικό τμήμα του κυβερνείου βρίσκονται δασώδη βουνά που έχουν ενταχθεί σε καθεστώς εθνικού πάρκου.

Η Ύπατη Αρμοστεία του ΟΗΕ για τους Πρόσφυγες εκτίμησε το 2015 ότι ο πληθυσμός του κυβερνείου είχε 389.899 κατοίκους, συμπεριλαμβανομένων 106.935 εγγεγραμμένων προσφύγων του Συριακού Εμφυλίου Πολέμου και 19.404 Παλαιστινίων. Ο πληθυσμός αποτελείται κυρίως από Μουσουλμάνους Σουνίτες (70-75%) και ακολουθούν Χριστιανοί, Αλεβίτες και λίγοι Σιίτες. Το Ακάρ είναι το λιγότερο αστικοποιημένο κυβερνείο του Λιβάνου, με το 80% του πληθυσμού να ζει σε αγροτικές περιοχές.

Το Κυβερνείο Ακάρ δημιουργήθηκε με την ψήφιση του Νόμου 522 στις 16 Ιουλίου 2003, μέσω του διαχωρισμού του Νομού Ακάρ από το Βόρειο Κυβερνείο. Η ενεργοποίηση του νόμου ξεκίνησε το 2014 με τον διορισμό του πρώτου και νυν κυβερνήτη, Ιμάντ Λαμπάκη, όμως παραμένει ακόμη σε ελλιπές στάδιο. Η περιοχή του Ακάρ θεωρείται ιστορικά περιθωριοποιημένη και παραμελημένη από την κεντρική κυβέρνηση της Βηρυτού, ενώ παραμένει η φτωχότερη περιοχή του Λιβάνου και έχει το υψηλότερο ποσοστό αναλφαβητισμού της χώρας. Ακόμη, πάσχει από έλλειψη βασικών υποδομών και υπηρεσιών. Η πρόσφατη εισροή Σύρων προσφύγων έχει επιδεινώσει αυτά τα προβλήματα, με το ποσοστό ανεργίας στο κυβερνείο να φθάνει σχεδόν στο 60%, το 2015.

Παραπομπές
----------

1. 1 2  «Mohafazah de Aakkar». Localiban. Αρχειοθετήθηκε από το πρωτότυπο στις 26 Σεπτεμβρίου 2017. Ανακτήθηκε στις 19 Φεβρουαρίου 2017.
2. 1 2 3 4  «Akkar Governorate Profile». UNHCR. Ιουνίου 2015. Ανακτήθηκε στις 19 Φεβρουαρίου 2017.
3. ↑  «Towards a National Park in Upper Akkar» (PDF). Mada. Μαρτίου 2009. Αρχειοθετήθηκε από το πρωτότυπο (PDF) στις 13 Σεπτεμβρίου 2016. Ανακτήθηκε στις 20 Φεβρουαρίου 2017.
4. 1 2  Mouchref, Aicha (Ιανουαρίου 2008). «Forgotten Akkar: Socio-Economic Reality of the Akkar Region» (PDF). Mada. Αρχειοθετήθηκε από το πρωτότυπο (PDF) στις 10 Σεπτεμβρίου 2016. Ανακτήθηκε στις 20 Φεβρουαρίου 2017.
5. ↑  «Territorial administration of Lebanon». Localiban. Αρχειοθετήθηκε από το πρωτότυπο στις 8 Οκτωβρίου 2018. Ανακτήθηκε στις 19 Φεβρουαρίου 2017.
6. ↑  «Cabinet Appoints 5 New Governors, Accepts Qaloush's Resignation». Naharnet. 2 Μαΐου 2014.. Ανακτήθηκε στις 19 Φεβρουαρίου 2017.
7. ↑  Obeid, Ghinwa (9 Φεβρουαρίου 2017). «Akkar governorate in dire need of security and development». The Daily Star.. Ανακτήθηκε στις 19 Φεβρουαρίου 2017.
8. ↑  «North and Akkar Governorates Profile». UNHCR. 2016. Αρχειοθετήθηκε από το πρωτότυπο στις 26 Δεκεμβρίου 2017. Ανακτήθηκε στις 19 Φεβρουαρίου 2017.

Εξωτερικοί σύνδεσμοι
--------------------

* Πολυμέσα σχετικά με το θέμα  Akkar Governorate στο Wikimedia Commons

  


|  |  |  |  |
| --- | --- | --- | --- |
| 

| π • σ • ε
 Κυβερνεία του Λιβάνου |
| --- |
|  |
| 
* Ακάρ
* Μπάαλμπεκ-Χερμέλ
* Βηρυτού
* Μπεκάα
* Οροσειράς Λιβάνου
* Ναμπατίγιε
* Βορρά
* Νότου
 |

 |